מלון (שירות מוזיקה)

מלון (באנגלית: Melon; בקוריאנית: 멜론) היא חנות מוזיקה מקוונת ושירות הזרמת מוזיקה דרום קוריאנית שהוקמה ב-16 בנובמבר 2004 על ידי SK טלקום. ב-2009, מלון נמכרה לקקאו אנטרטיינמנט (אנ'). ב-2017, שירות המוזיקה קקאו-מיוזיק (אנ') מוזג עם מלון. מלון מהווה שירות מנויי המוזיקה הגדול והפופולרי ביותר בקוריאה הדרומית, עם למעלה מ-28 מיליון משתמשים. סקר שנערך בקרב משתמשי סמארטפונים מצא שהיא היישומון הנפוץ ביותר בקוריאה הדרומית. משתמשי מלון יכולים להזרים ולהוריד מוזיקה וסרטוני מוזיקה וליצור רינגטונים מותאמים אישית. מלון זמין באנדרואיד ו-iOS. מלון אחראית גם על פרסום מצעדי מוזיקה וכן על הענקת פרסי המוזיקה של מלון (אנ'). השם "Melon" הוא הלחם של הביטוי "melody on". מלון נוסדה ב-16 בנובמבר 2004 בדרום קוריאה על ידי SK טלקום, הספק הסלולרי הגדול ביותר בקוריאה הדרומית. בימים הראשונים נרשמו למעלה מ-10,000 מנויים בממוצע, ובסך הכל מעל ל-310,000 בחודשים הראשונים שלה. באוקטובר 2008 העבירה SK טלקום את רוב המניות של מלון לבעל המניות שלה לאון אנטרטיינמנט תמורת כ-24.3 מיליארד וון. ביולי 2013, SK פלנט, חברת בת של SK טלקום, מכרה 52.56% ממניותיה בלאון אנטרטיינמנט לסטאר אינווסט הולדינגס לימיטד, חברת בת של אפיניטי אקוויטי פרטנרס (אנ'), חברת פרייבט אקוויטי (אנ') שבסיסה בהונג קונג. מאוחר יותר בינואר 2016, קקאו אנטרטיינמנט (אנ') רכשה 76.4% ממניות החברה תמורת 1.87 טריליון וון (כ-1.64 מיליארד דולר). בשנת 2018, קקאו M נפרדה מקקאו אנטרטיינמנט, אבל מלון נשארה תחת קקאו M. בשנת 2021, מלון התמזגה עם קקאו אנטרטיינמנט ומיתגה את עצמה מחדש בשם "מלון M". שיתוף הפעולה הזה נועד להבטיח הובלה בתעשיית השואוביז. לי ג'ה-ווק מוביל את המיזוג. באותה תקופה, פלטפורמת הסטרימינג התגאתה ב-33 מיליון משתמשים וכ-5 מיליון משתמשים בתשלום. בשנת 2010, מלון הושקה על ידי SK טלקום באינדונזיה, בשיתוף עם טלקום אינדונזיה. בשנת 2016, טלקום אינדונזיה רכשה את כל המניות שהיו בעבר בבעלות SK טלקום בעקבות ביטול ההשקעות של SK טלקום מכל עסקי מלון, ובכך הפכה את מלון אינדונזיה לחברה אינדונזית. מלון היא נותנת החסות הראשית של תוכניות המוזיקה הבאות: אינקיגאיו (אנ') – ב-SBS (אנ'), בין אוקטובר 2010 לדצמבר 2016, ושוב מאז פברואר 2017 שואו! מיוזיק קור (אנ') – ב-MBC (אנ'), בין אוגוסט 2014 למרץ 2018 שואו צ'אמפיון (אנ') – ב-MBC מיוזיק (אנ'), בין ינואר 2013 למאי 2018 יו הי-יאול'ס סקצ'בוק (אנ') – ב-KBS (אנ') 2TV שירים אלמותיים: שרים את האגדה (אנ') – ב-KBS 2TV קיי-פופ סטאר (אנ') – ב-SBS, כל ששת העונות מ-2011 ועד 2017 שבט ההיפ הופ (אנ') – ב-JTBC (אנ') קינג אוף מאסק סינגר (אנ') – ב-MBC, מאז יוני 2017 מיקס ניין (אנ') – ב-JTBC, בין 2017 ל-2018 מיוזיק בנק (אנ') – ב-KBS 2TV, מאז ינואר 2020 ערך ראשי: פרסי המוזיקה של מלון (אנ') בשנת 2009, לאון אנטרטיינמנט השיקה את פרסי המוזיקה של מלון (MMA), גוף המעניק פרסים לפי מכירות דיגיטליות והצבעות מקוונות. האמן המושמע ביותר: BTS (13.18 מיליארד השמעות) השיר המושמע ביותר: "Spring Day" – BTS השיר עם הכי הרבה "unique" מאזינים: BTS – "Spring Day" (8.6 מיליון) השיר ששהה הכי הרבה זמן במקום הראשון במצעד זמן אמת: "Ditto" (אנ') – ניו-ג'ינס (2344 שעות) השיר ששהה הכי הרבה זמן במקום הראשון במצעד היומי: "Ditto" – ניו-ג'ינס (99 ימים) השיר ששהה הכי הרבה זמן במקום הראשון במצעד השבועי: אספה – "Supernova" (15 שבועות) השיר ששהה הכי הרבה זמן במקום הראשון במצעד החודשי: "Dynamite" – BTS, "Rollin'" (אנ') – ברייב גירלז (אנ'), "Ditto" – ניו-ג'ינס,, אספה - "Supernova" (3 חודשים) השיר שהופיע הכי הרבה פעמים בעשירייה הראשונה במצעד השבועי: "Hype Boy" (אנ') – ניו-ג'ינס (49 שבועות) השיר שהופיע הכי הרבה פעמים בעשירייה הראשונה במצעד השנתי:"Every Day, Every Moment" – פול קים (אנ'), "Boy with Luv" – BTS (בהשתתפות הלסי) (שנתיים) השיר שהופיע הכי הרבה פעמים במאה השירים הראשונים במצעד היומי: "Spring Day" – BTS השיר שהופיע הכי הרבה פעמים במאה השירים הראשונים במצעד השבועי:"Spring Day" – BTS (397 שבועות) השיר שהופיע הכי הרבה פעמים במאה השירים הראשונים במצעד השנתי: "Spring Day" – BTS (7 שנים) השיר הכי "roof-hit": "Any Song" (אנ') – זיקו (אנ') (51) הכי הרבה "unique" מאזינים לשיר ב-24 השעות הראשונה: "Bbibbi" (אנ') – IU (אנ') (1,462,625) בשנת 2011 נכנסה מלון לרשימת 25 האפליקציות הטובות ביותר בקוריאה בטקס פרסי האפליקציות הקוריאני. בשנת 2012, הוכרה מלון בטקס פרסי המותג המהימן. באותה שנה, זכתה ב"פרס הגדול לתוכן דיגיטלי" בטקס פרסי החדשנות הקוריאני בניהול דיגיטלי והוכרה במדד כוח המותג. בנובמבר 2013 דירג אילגאן ספורט (אנ') את מלון כגורם השלישי הכי משפיע בתעשיית הקיי-פופ לפי סקר שערך. נאבר וויב (אנ') SK טלקום קקאו M אפל מיוזיק טיידל אייטונס קקאו-מיוזיק (אנ') פרסי המוזיקה של מלון (אנ') מדיה וקבצים בנושא מלון בוויקישיתוף אתר האינטרנט הרשמי של מלון (בקוריאנית) מלון, ברשת החברתית פייסבוק מלון, ברשת החברתית אקס (טוויטר) מלון, ברשת החברתית אינסטגרם בעבר קיבל חסות משירות המוזיקה המתחרה באגס (אנ') "카카오 뮤직→멜론, 통합 '확정'·시기 '미정'". ארכיון מ-2021-10-20. נבדק ב-2023-10-08.